《九月 其二》
宋代·曾丰

精英攸结，霜莫之折。小字女节，公生烈烈。精英攸凝，霜莫之陵。

小字女茎，公生亭亭。女茎曰咄，挺其自拔。涵濡天渥，吾不如女叶。

女叶曰嗟，偃其自奢。渐寖天和，吾不如女华。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。